1948-ban egy MIT-es tanártársával, Richard Bolttal, és annak korábbi tanítványával, Robert Newmannel együtt megalapította a Bolt, Beranek and Newman "(BBN)" nevű akusztikai és elektronikai mérnöki tanácsadó (konzultáns) vállalatot, amelyet 1952–1971 között elnökként irányított. A BBN cég első munkája az ENSZ New York-i székházának akusztikai tervezése volt. Ezt operaházak, előadótermek tervezése követte. Később a BBN olyan különleges megbízatásokat is kapott. 1963 után pl. vizsgálták azt a "Dictabelt" rendszerű hangrögzítő szalagot, amely Kennedy-gyilkosság nyomozásában bizonyítékként szolgált, majd 1972 után a Watergate-botrány nyomozása során előkerült, részben letörölt Nixon-magnószalagokat is.